als_Latn dik_Latn ron_Latn
Shqipëria ka arritur të marrë një fitore fantastike 0-3 në Haifa duke u hakmarrë ndaj Izraelit pas humbjes së pësuar me të njëjtin rezultat në nëntor në Elbasan.
Kuqezinjtë e drejtuar nga Xhani De Biazi kanë zhvilluar një ndeshje të shkëlqyer teksa e kanë dominuar kundërshtarin që nga fillimi i takimit.
Armando Sadiku realizoi një dopietë në minutat 22 dhe 44.
Goli i dytë i sulmuesit elbasanas ishte një kryevepër teksa kontrolloi mjaft mirë me gjoks topin e ardhur në ajër dhe pasi u rrotullua me fytyrë nga porta, goditi fort duke tundur rrjetën.
Edhe goli i parë i Sadikut ishte i ngjashëm për nga mënyra e ekzekutimit të goditjes.
Ndërkohë goli i tretë u shënua nga Memushaj në minutën e 71-të pas një aksioni perfekt me kombinimin e Çikalleshit dhe Hysajt.
Me këtë fitore, Shqipëria mbyll ecurinë negative prej 5 humbjesh radhazi dhe ngjitet në vendin e 3-të në grup me 9 pikë, njësoj sa Izraeli, por me golavarazh më të mirë.
IZRAEL – SHQIPËRI 0-3
Sadiku 22′, 44′, Memushaj 71′
Izrael: Goresh, Dasa, Tibi, Tzedek, Tvatha, Naço, Golasa (Shehter 53′), Kohen, Rafaelov (Vered 57′), Sahar (Benajun 67′), Zahavi
Trajner: Elisha Levi
Shqipëri: Strakosha, Hysaj, Gjimshiti, Mavraj, Aliji, Kukeli (Veseli 82′), Roshi (Lila 53′), Abrashi, Memushaj, Hyka, Sadiku (Çikalleshi 70′)
Trajner: Xhani De Biazi
Gjyqtar: Aleksei Kulbakov (Bjellorusi)
KV: Lila 57′
als_Latn als_Latn als_Latn als_Latn als_Latn als_Latn als_Latn als_Latn gla_Latn gla_Latn epo_Latn gla_Latn srd_Latn als_Latn lit_Latn